CELEX: 52006PC0111
Language: fi
Date: 2006-03-27
Title: Ehdotus: Euroopan parlamentin ja neuvoston asetus, yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisesta

Tärkeä oikeudellinen huomautus

|

52006PC0111

Ehdotus: Euroopan parlamentin ja Neuvoston asetus, yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisesta  /* KOM/2006/111 lopull. - COD 2006/0046 */  

	TREN/[…]/2005[pic] | EUROOPAN YHTEISÖJEN KOMISSIO |Bryssel xxxKOM(2006) yyy lopullinen2006/aaaa (COD)Ehdotus:EUROOPAN PARLAMENTIN JA NEUVOSTON ASETUS,yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisesta(komission esittämä)PERUSTELUTKun asetus (EY) N:o 417/2002 annettiin, sen tarkoituksena oli ottaa käyttöön yksirunkoisiin öljysäiliöaluksiin sovellettavat kaksoisrunkoa tai vastaavaa rakennetta koskevat rakennevaatimukset ympäristöä pilaavien öljyonnettomuuksien riskin pienentämiseksi.Osana pikaisia toimia, jotka toteutettiin Prestige -öljysäiliöaluksen uppoamisen johdosta, komissio päätti 20. joulukuuta 2002 ehdottaa asetuksen (EY) N:o 417/2002 muuttamista siten, että yksirunkoisten säiliöalusten alkuperäistä käytöstäpoistamisaikataulua nopeutetaan ja raskasöljyjen kuljettaminen yksirunkoisilla säiliöaluksilla Euroopan unionin jäsenvaltioiden satamiin ja satamista kielletään välittömästi.Euroopan parlamentti ja neuvosto hyväksyivät komission ehdotuksen keskeiset osat heinäkuuhun 2003 mennessä. Asetuksen (EY) N:o 417/2002 muuttamisesta 22. heinäkuuta 2003 annettu Euroopan parlamentin ja neuvoston asetus (EY) N:o 1726/2003 tuli voimaan 21. lokakuuta 2003.Samaan aikaan komissio ja jäsenvaltiot pyrkivät parhaansa mukaan siihen, että nämä uudet säännöt otettaisiin käyttöön myös maailmanlaajuisesti tarkistamalla alusten aiheuttaman meren pilaantumisen ehkäisemisestä vuonna 1973 tehtyä kansainvälistä yleissopimusta, sellaisena kuin se on muutettuna vuonna 1978 tehdyllä pöytäkirjalla (MARPOL 73/78 -yleissopimus).Kansainvälisen merenkulkujärjestön (IMO) Meriympäristön suojelukomitea (MEPC) hyväksyikin joulukuussa 2003 tarkistuksia MARPOL 73/78 -yleissopimuksen liitteeseen I Euroopan unionin hyväksymien toimenpiteiden pohjalta. Näihin tarkistuksiin sisältyy kuitenkin joitain poikkeuksia, jotka on annettu 13G[1] säännön 7 kappaleessa (yksirunkoisten öljysäiliöalusten käytöstä poistamisen aikataulu) ja 13H[2] säännön 5, 6 ja 7 kappaleessa (raskasöljyjen kuljetusten kieltäminen yksirunkoisilla öljysäiliöaluksilla).Muutetun asetuksen (EY) N:o 417/2002 mukaan jäsenvaltion lipun alla purjehtivat alukset eivät voi soveltaa 13G säännössä määrättyjä poikkeuksia.Jäsenvaltion lipun alla purjehtiva alus voisi kuitenkin hyödyntää 13H säännön mukaisia poikkeuksia ja noudattaa silti muutetun asetuksen (EY) N:o 417/2002 vaatimuksia, jos se liikennöi yhteisön lainkäyttövaltaan kuuluvien satamien ja offshore-terminaalien ulkopuolella.Euroopan unionin puheenjohtajavaltion Italian valtuuskunta antoi MEPC:n yleiskokouksessa viidentoista jäsenvaltion ja komission nimissä julistuksen, jossa ilmoitetaan kaikille muille MARPOL 73/78 -yleissopimuksen sopimuspuolille, etteivät jäsenvaltiot salli lippunsa alla purjehtivien säiliöalusten soveltavan mitään näistä poikkeuksista. Se ilmoitti myös, että jäsenvaltiot aikovat soveltaa sekä 13G että 13H säännön 8 kappaleen b kohdan säännöksiä siten, että myös säiliöaluksilta, joille on annettu tilapäinen lupa poiketa maailmanlaajuisista vaatimuksista, evätään pääsy jäsenvaltioiden satamiin ja offshore-terminaaleihin[3].Siitä lähtien kun MARPOL 73/78 -yleissopimuksen liitteen I tarkistukset tulivat voimaan 5. huhtikuuta 2005 yhteisön lainsäädäntö on siis vastannut kansainvälisiä vaatimuksia, jotka sitovat kaikkia aluksia niiden lippuvaltiosta tai määräsatamasta riippumatta. Joka tapauksessa mahdollisuus siihen, että jäsenvaltion lipun alla purjehtivat mutta Euroopan unionin satamien ulkopuolella liikennöivät yksirunkoiset öljysäiliöalukset hyödyntävät 13H säännön poikkeuksia, on edelleen olemassa.Komissio katsoo, ettei tämä lain suoma mahdollisuus ole poliittisesti hyväksyttävissä suhteessa MARPOL 73/78 -yleissopimuksen sopimuspuolina oleviin kolmansiin maihin, joille Euroopan unionin jäsenvaltiot ovat antaneet virallisen sitoumuksen olla soveltamatta näitä poikkeuksia. On syytä korostaa, ettei kolmansien maiden lippujen alla purjehtivilla aluksilla ole pääsyä yhteisön lainkäyttövaltaan kuuluviin satamiin ja offshore-terminaaleihin, jos ne soveltavat näitä poikkeuksia.Jäsenvaltioiden nimissä joulukuussa 2003 omaksuttu kanta heijastaa neuvoston eri kokoonpanojen ja Eurooppa-neuvoston useissa yhteyksissä ilmaisemaa poliittista tahtoa.Esimerkiksi 6. joulukuuta 2002 kokoontunut liikenneneuvosto toteaa päätelmissään, että ” neuvosto antaa tunnustusta Euroopan yhteisön ja Kansainvälisen merenkulkujärjestön (IMO) määrätietoisille pyrkimyksille Erika-aluksen onnettomuuden jälkeen, korostaa lippuvaltioiden täysimääräistä vastuuta, johon kuuluu niiden puolesta toimivien luokituslaitosten tehokas valvonta, ja katsoo, että satamavaltioiden suorittamien tehostettujen valvontatoimenpiteiden tehokas soveltaminen, mukaan lukien alusten kieltäminen, on äärettömän tärkeää alikuntoisten alusten poistamisen kannalta .” Neuvosto toteaa myös olevansa ” yhtä mieltä siitä, että raskaita öljylaatuja[4] on kuljetettava ainoastaan kaksirunkoisilla säiliöaluksilla .”Samoin 9. joulukuuta 2002 kokoontunut ympäristöneuvosto ” vahvistaa uudelleen neuvoston (liikenne) 6. joulukuuta 2002 alusten turvallisuudesta ja meren pilaantumisen ehkäisemisestä antamat päätelmät, joissa pyrkimyksenä on vahvistaa sekä meriturvallisuutta että meren pilaantumisen ehkäisemistä ” ja ” on tyytyväinen erityisesti toimiin, joilla nopeutetaan yksirunkoisten säiliöalusten käytöstä poistamista [ja] kielletään yksirunkoisten säiliöalusten käyttö raskaiden öljylaatujen kuljetuksessa …”Kööpenhaminassa 12. ja 13. joulukuuta 2002 kokoontunut Eurooppa-neuvosto vahvisti, että ” Euroopan unioni aikoo määrätietoisesti toteuttaa kaikki tarpeelliset toimenpiteet, jotta vastaavia katastrofeja ei enää tapahtuisi, ja panee tyytyväisenä merkille neuvoston ja komission nopean reagoinnin asiassa. Unioni aikoo myös edelleen olla johtavassa asemassa kansainvälisessä toiminnassa etenkin Kansainvälisen merenkulkujärjestön IMO:n puitteissa tämän tavoitteen saavuttamiseksi. Neuvoston 6. joulukuuta 2002 (liikenne) ja 9. joulukuuta 2002 (ympäristö) antamat päätelmät olisi pantava pikaisesti täytäntöön kaikilta osin.”Vaikuttaisi siis siltä, että yhteisön säädös, joka sallii jäsenvaltion lipun alla purjehtivien alusten liikennöivän poikkeuksellisin edellytyksin yhteisön vesien ulkopuolella, on ristiriidassa näiden poliittisten kannanottojen kanssa.Tästä syystä asetusta (EY) N:o 417/2002 on muutettava siten, että voidaan varmistaa jäsenvaltioiden tekemien kansainvälisten sitoumusten noudattaminen ja taata yhteisön meriturvallisuuspolitiikan johdonmukaisuus.Ehdotetun muutosasetuksen 1 artiklalla muutetaan asetuksen 4 artiklan 3 kohta. Muutoksella laajennetaan asetuksessa vahvistettujen raskasöljyn kuljettamista koskevien vaatimusten soveltamisala Euroopan unionin jäsenvaltioiden lipun alla purjehtiviin aluksiin. Sillä kielletään raskasöljyjen kuljettaminen kaikilla jäsenvaltion lipun alla purjehtivilla yksirunkoisilla öljysäiliöaluksilla riippumatta siitä, minkä maan lainkäyttövaltaan alusten käyttämät satamat, offshore-terminaalit ja merialueet kuuluvat.2006/aaaa (COD)Ehdotus:EUROOPAN PARLAMENTIN JA NEUVOSTON ASETUS,annettu […],yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta ja neuvoston asetuksen (EY) N:o 2978/94 kumoamisesta annetun asetuksen (EY) N:o 417/2002 muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 80 artiklan 2 kohdan,ottavat huomioon komission ehdotuksen[5],ottavat huomioon Euroopan talous- ja sosiaalikomitean lausunnon[6],ottavat huomioon alueiden komitean lausunnon[7],noudattavat perustamissopimuksen 251 artiklassa määrättyä menettelyä[8],sekä katsovat seuraavaa:1.  euroopan parlamentin ja neuvoston asetuksella (EY) N:o 417/2002[9] vahvistetaan nopeutettu aikataulu alusten aiheuttaman meren pilaantumisen ehkäisemisestä vuonna 1973 tehdyn kansainvälisen yleissopimuksen sellaisena kuin se on muutettuna vuonna 1978 tehdyllä pöytäkirjalla (jäljempänä ’MARPOL 73/78 -yleissopimus’), mukaisten kaksoisrunkoa tai vastaavaa rakennetta koskevien rakennevaatimusten soveltamiselle yksirunkoisiin öljysäiliöaluksiin. Tarkoituksena on vähentää onnettomuudesta aiheutuvien öljyvahinkojen vaaraa Euroopan vesillä.2.  Kyseisellä asetuksella kielletään raskasöljyjen kuljettaminen yksirunkoisilla öljysäiliöaluksilla Euroopan unionin satamista ja satamiin.3.  Jäsenvaltioiden ja komission toiminta Kansainvälisessä merenkulkujärjestössä (IMO) johti siihen, että kielto hyväksyttiin maailmanlaajuisesti MARPOL 73/78 -yleissopimuksen liitteeseen I tehdyllä tarkistuksella.4.  Mainitun liitteen 13H säännön 5, 6 ja 7 kappaleeseen sisältyy poikkeuksia, jotka koskevat raskasöljyjen kuljetusten kieltämistä yksirunkoisissa öljysäiliöaluksissa. Euroopan unionin puheenjohtajavaltion Italian antamassa julistuksessa, joka on kirjattu Kansainvälisen merenkulkujärjestön Meriympäristön suojelukomitean viralliseen raporttiin (MEPC 50), annetaan poliittinen sitoumus olla soveltamatta näitä poikkeuksia.5.  Asetus (EY) N:o 417/2002 mahdollistaa sen, että jäsenvaltion lipun alla purjehtiva alus voisi hyödyntää 13H säännön mukaisia poikkeuksia ja noudattaa silti asetuksen vaatimuksia, jos se liikennöi yhteisön lainkäyttövaltaan kuuluvien satamien ja rannikon ulkopuolella sijaitsevien ulkosatamien ulkopuolella.6.  Asetusta (EY) N:o 417/2002 olisi sen vuoksi muutettava,OVAT ANTANEET TÄMÄN ASETUKSEN:1 artiklaLisätään asetuksen (EY) N:o 417/2002 4 artiklaan 3a kohta seuraavasti:”3a. Raskasöljyjä kuljettava öljysäiliöalus saa purjehtia jäsenvaltion lipun alla ainoastaan, jos se on varustettu kaksoisrungolla.”2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […]Euroopan parlamentin puolesta Neuvoston puolestaPuhemies Puheenjohtaja[…] […] [1] Muutetun MARPOL 73/78 -yleissopimuksen liitteen I uuden numeroinnin mukaisesti 20 sääntö.[2] Muutetun MARPOL 73/78 -yleissopimuksen liitteen I uuden numeroinnin mukaisesti 21 sääntö.[3] Meriympäristön suojelukomitean raportti sen 50. kokouksesta, MEPC 50/3, liite VI, s. 1.[4] Raskaisiin öljylaatuihin kuuluvat raskas polttoöljy, tervaöljy, bitumiöljy ja raskaat raakaöljyt.[5] EUVL C […], […], s. […].[6] EUVL C […], […], s. […].[7] EUVL C […], […], s. […].[8] EUVL C […], […], s. […].[9] EYVL L 64, 7.3.2002, s. 1, asetus sellaisena kuin se on viimeksi muutettuna komission asetuksella (EY) N:o 2172/2004 (EUVL L 371, 18.12.2004, s. 26).